  Виталий Пронин Удмуртилэн Тӧроезлэсь ужзэ  быдэсъясь Александр Бречалов одӥг пол гинэ ӧз вера ни: лэсьтӥськись сюресъёслэсь ӟечлыксэс тыро-пыдо чакласа возёно. Ижын выль лэсьтэм сюресъёслэсь ӟечлыксэс эскерон.Озьы котькуд адями сюресъёслэн ӟечлыксы пумысен мылкыдзэ вераны быгатэ Транспортъя но сюрес хозяйствоя министерстволэн, Иж город администрацилэн сайтъёссы, социальной сетьёс пыр. Та сяна, туэ нырысьсэ элькунысьтымы сюресъёслэсь ӟечлыксэс чакла «Волго-Вятскуправдор» федерал учрежденилэн лабораториез. Нош элькунысьтымы сюресъёсъя лабораториын ужасьёс кылем арня ӵоже гинэ, Ижысь сяна, ёросъёсысь но 24 сюресъёсты эскеризы. Кытӥ-отӥ куронъёслы уг тупало ке, лэсьтӥськисьёс соосты асьсэ коньдонэн палэнтоно луо. Таӵе учыръёс трос ӧвӧл. Со сяна, али нимысьтыз саклык висъяське Ижын ливнёвкаос лэсьтонлы.Удмуртилэн Тӧроезлэсь ужзэ быдэсъясь Александр Бречалов кичӧлтэмъя ик элькунамы туэ кылдытэмын нимысьтыз ужась группа, соин кивалтыны оскемын Тӧролэсь ужзэ быдэсъясьлэн советникезлы Я. Семёновлы. Группалэн тыршеменыз, торгъёс дыръя гинэ шыръяны луиз 160 миллион манетлэсь ятыр коньдонэз, сое  кутыны луоз ватсаса сюресъёсты тупатъянлы - талы куриськон келямын ни Росавтодоре.Оглом «Кышкытлыктэм сюресъёс» программа чотын элькунамы туэ гинэ 1,7 миллиард манет висъяськоз. Солы луыса Иж котырысь 100 иськемын тупатъян ужъёс мыно - сюресъёслэсь пасьталазэс 7 метр но солэсь паськытгес каро. Озьы 2017-тӥ ар куспын шоркар котырысь 70 иськем сюресъёс выльдӥськозы. Со сяна, 66 иськем элькун но 80 иськем федерал сюресъёсты волятыны чакламын.Сергей Захаров Туспуктэм: udmurt.ru   Теги: сюрес  